Waħda mill-isbaħ fost il-kappelli ta' stil Barokk li nsibu fl-irħula tagħna żgur li hija dik li tinsab f'Ħal Għaxaq u li hi ddedikata lil San Filippu Neri. Wieħed jista' jsibha f'misraħ li tista' tilħqu mit-triq li tinsab fuq wara tal-Knisja Parrokkjali jew li tidħol għalih mit-triq li tibda mit-triq tal-Barrani, tgħaddi minn ħdejn il-Kappella ta' Santu Kristu u tibqa' dieħel fir- raħal. Oriġini Il-kappella bdiet tinbena fit-23 ta' Jannar tal- 1761 minn Dun Ġwann Filippu Zammit Mifsud fuq biċċa art li kienet proprjetà tal-familja, u tlestiet wara tmintax-il xahar, fit-3 ta' Lulju tal-1762. Il-perit kien Sebastiano Saliba, l-istess wieħed li għamel il-pjanta tal-Knisja Parrokkjali ta' Ħal Għaxaq stess u l-bennej kien missier Dun Ġwann Filippu. Il-kappella tbierket nhar id-29 ta' Mejju 1763 minn Dun Ġwann Filippu stess. Il-Kappella minn ġewwa Il-kappella għandha pjanta ċċentraliżżata b' pilastri ggruppati ta' stil Joniku mal-ħitan u li fuqhom tistrieħ entablatura għolja. Minn sekond ordni baxxa jitilgħu erba' arkuni u erba' pendentivi li jerfgħu l-koppla bil- anterna. Fuq il-bieb hemm gallerija tal-orgni li tibqa' ddur maż-żewġ ħitan tal-ġenb u li minnha wieħed jista' jidħol fid-dar li Dun Ġwann Filippu bena mal- kappella. Hemm kor li fih hemm l-artal uniku. L-apside hu ddekorat bi skultura bir-raġġi, salib u żewġ anġli. Fil-kappella wieħed jista' jara aktar skultura fina fil- ġebla Maltija, fil-gwarniċi ta' madwar il-kwadri, fis- saljaturi ta' taħt il- rei u fuq il- aċti It-titular hu artistiku ħafna u hu xogħol ta' Rocco Buhagiar (1725- 1805). Dan juri il- Madonna bil-Bambin u San Filippu Neri u ħafna anġli. Taħtu hemm sotto- kwadru ta' San Ġwann l-Evanġelista. Dawn huma ż-żewġ qaddisin tal-isem ta' Dun Ġwann Għaqda Mużikali San Ġużepp - Hal Għaxaq AD 1874 Mal-ġenb tat-titular u fuq il-bibien li jagħtu għas-sagristija hemm żewġ kwadri oħra, ukoll mill- pinzell ta' Rocco Buhagiar, li juru lil San Ġużepp u lil San Alwiġi Gonzaga. Fil-kappella hemm ukoll sett ta' kwadri tal-Via Sagra. Il-Kappella minn barra Id-dehra tal-kappella minn barra mhi xejn inqas sabiħa mill-ġewwieni. Quddiem il bieb hemm portiku lifin-nofs għandu arkata għolja, b'żewġ. pilastri Doriċi fil-ġenb u li fuqhom hemm frontispizju triangolari. Fih hemm. kitba li tgħidilna li din il-kappella hija affiljata mil Bażilika Rumana tal- Lateran. Il-portiku fiħ erba' fetħiet oħra, tnejn fil- faċċata u tnejn fil-ġnub li f'kull waħda hemm tliet kolonni Doriċi. Fuq il-pilastri tal-ġenb ta' dan il- portiku naraw żewġ nofsijiet ta' pediment segmentali li jingħaqdu mal-frontispizju tan-nofs b'żewġ kurvaturi ta' stil Vignola. Il-faċċata proprja tal-kappella għandha bieb kwadru li fuqu hemm cartouche u pediment triangolari. Il-parti ta' fuq għandha żewġ pilastri twal Doriċi li jispiċċaw f'żewġ nofsijiet ta' pediment segmentali maqsum, u li warajhom hemm speċi ta' piramidi skolpiti qishom ilsna tan-nar. Fin-nofs hemm pediment Barokk li fih hemm l-arma Papali. Taħtu hemm tieqa għolja bi gwarniċ tal-ġebel maħdum. Il-gwarniċa li hemm fin-naħa ta' fuq ta' din il-faċċata ddur mal-binja kollha iżda hi xi ftit ġejja bħala arkata fin-nofs fuq it-tieqa. Wara l-faċċata, mingħajr ma hija mgħottija, tidher il-koppla mibnija fuq tanbur ottagonali li fuq it- tarf tiegħu għandu dawra ta' balavostri. Fuq kollox tiddomina lanterna pproporzjonata, bit-twieqi u li fuqha hemm salib bażilikali. Fuq il-ħajt li jħares lejn nofs in-nhar hemm kampnar b'qanpiena waħda. Il-Kappella ssir Bażilika Minuri Jingħad li Dun Ġwann Filippu kien iħobb imur għall-kaċċa u għalhekk kien iqaddes kmieni ħafna u għall-quddiesa tiegħu kienu jmorru ħafna rġiel li kienu kaċċaturi bħalu. Din ma tantx kienet togħġob lill- kappillan li ordnalu biex ma jkomplix. Biex jinħeles mill-ġuriżdizzjoni tal-kappillan u tal-isqof, huwa ħadem, bl-għajnuna ta' xi kavallieri ħbieb tiegħu, biex il-kappella ssir filjali tal-Bażilika Rumana tal-Lateran. Hu akkwista dan id-dritt fl-1769. Dun Ġwann Filippu miet nhar id-9 ta' Diċembru 1782 u ndifen fil-kappella li hu kien bena. Irħama sabiħa tgħatti l-qabar tiegħu. Il-kappella, li hija benefiċjali u ta' ġuspatronat, hija miżmuma tajjeb ħafna u r-rettur tagħha hu Dun Angelo Vella. Kull l-ewwel ġimgħa tax-xahar isir jum ta' Espożizzjoni tas-Sagrament u fil-Ġimgħa Mqaddsa jkun hemm wirja ta' statwi tal-Ġimgħa l-Kbira. Programm Vokali u Strumentali mill-Banda San Ġużepp nhar is-Sibt 29 ta' Mejju 9.00pm fil-Pjazza ta' Hal Għaxaq Għaxaq Bv-Pass, Għaxaq 2 Mob: 99867721 Dailv Fresh Bread 10 Anniversarju mill-Ftuħ tal-Każin 2000-2010